 er blevet bandlyst jf. og kan derfor ikke redigere på den danske del af Wikipedia.
Vi har nu fået en mail fra Rodejong med spørgsmål om mulig lempelse:
Rodejong har oplyst, at der nu er gået 5,5 år, og han er begyndt at være aktiv på ENWP og vil gerne "white listes" og få ryddet op i fortiden.
Rodejong ved godt, at det er hans egen skyld at det kom så langt og kan ikke gøre andet end at undskylde for den tid.
Rodejong oplyser, at han ikke umiddelbart et ønske om at redirere på DAWP. 
Rodejong spørger, om det er muligt at få lov til at rydde op i egne undersider.
Rodejong spørger desuden, om det er muligt at få fjernet bandlysningen, så at de skabeloner om bandlysning kan fjernes sådan at den globale side fra Meta kan vises frem.
Personligt ser jeg ikke noget problem i at Rodejong får lov til at rydde op i brugersiderne. Jeg ser heller ikke noget problem i at fjerne skabelonerne, så brugersiden kommer frem.
Men som jeg forstår det, så ønsker Rodejong at bandlysningen (blokeringen) fjernes. Ikke for at Rodejong vil redigere, men for at undgå at være registreret som blokeret, når der ses på globale brugerrettigheder. Det tænker jeg kræver en bredere diskussion, så derfor har jeg oprettet denne side.
Jeg er generelt tilhænger af, at folk skal have en ekstra chance. Der er gået mere end 5 år og brugeren har erkendt og undskyldt. Så jeg kan godt overtales til at fjerne bandlysningen. Jeg har dog ikke noget imod, hvis der så samtidig indføres en nul-tolerance politik om, at brugeren umiddelbart kan langtids-blokeres, hvis brugeren igen laver problematiske redigeringer.
Det forekommer mig, at muligheden for at blokere på side- eller navnerumsniveau er kommet til efter Rodejongs bandlysning, så man kunne jo åbne op for alle andre navnerum end skabelonsnavnerummet og evt. modulnavnerummet, som vist var dråben, der fik bægeret til at flyde over for dem, der ønskede bandlysningen. Der var så også det med brugerdiskussionen, men den må man jo lukke ned for igen, hvis det viser sig at være et problem. Redigeringer i artikelnavnerummet var så vidt jeg husker, ikke et problem. - ( • ) d. 25. feb. 2024, 12:12 (CET)
Ikke på vilkår. Vi oplevede gang på gang, hvordan Rodejongs redigeringer løb løbsk. Han kunne ikke indse, at de påvirkede andre. Og han ville ikke tilpasse sig. Tværtimod blev hans svar på kritik til stadighed variationer over, at det var modparten, det var galt med. Gentagne henstillinger, advarsler og blokeringer ændrede intet. Derfor tror jeg ikke et øjeblik på, at en lempelse vil ændre noget som helst. -- () 25. feb. 2024, 12:40 (CET)
Jeg tror oprigtigt på Rodejongs undskyldning, men det laver ikke om på, at han skal være forsigtig med hvad han siger. Jeg mindes flere gange før hans bandlysning, at selvom Rodejong ofte var en glad humørbombe, blev jeg nød til at tale ham til ro flere gange over IRC, fordi han var ophidset over andre brugere. Det var meget svært, men jeg følte han overgav sig selv til sidst, da bandlysningensforslaget blev oprettet. Men igen, selvom jeg personligt vil støtte en evt. forkortelse af Rodejongs blokering/bandlysning, bør han være meget forsigtig med hvad han blander sig i. Det er umiddelbart også det mit indtryk er at Rodejong også vil i fremtiden, hvis han vil vende tilbage, også selvom det er på kraftig nedsat tid end hvad han plejer. Med venlig hilsen ( • ) 25. feb. 2024, 17:20 (CET)
Men jeg under gerne Rodejong ytringsfrihed på egen brugerdiskussionsside. Jeg håber på at den ikke vil blive misbrugt. -- () 25. feb. 2024, 18:10 (CET)
Der er gået over 5 år nu – man lærer af sine fejl. Man skal bruge ens fejltagelser som værktøj, så man kan evaluere og lære af dem. Derfor erklærer jeg mig enig med Madglad i, at Rodejong får mulighed for at forklare sig på sin brugerdiskussionsside (i første omgang). Med venlig hilsen 25. feb. 2024, 19:15 (CET)
Der er nu gået en lille måned uden aktivitet i diskussionen. Er det ved at være tid til at nogen (helst med indsigt i den oprindelige mail) konkluderer? -- () 23. mar. 2024, 20:28 (CET)
Er enig med din gennemgang af situationen ovenfor. Der er ikke noget behov for en lempelse, hvis det bare handler om at rode med brugersider. Mvh () 23. mar. 2024, 21:21 (CET)
